3.  การประกอบธุรกิจของแต่ละสายผลิตภัณฑ์

    1.  ลักษณะผลิตภัณฑ์หรือการบริการ

บริษัทประกอบธุรกิจหลักด้านประกันวินาศภัย คือการให้บริการด้านรับการเสี่ยงภัยจากผู้เอาประกันภัย
นอกจากนั้นบริษัทยังมีอาคารสำนักงานสูง 20 ชั้น สำหรับให้เช่าเป็นที่ตั้งสำนักงานต่าง ๆ และ
อาคารสำนักงานสูง 7 ชั้น ที่ส่วนหนึ่งใช้เป็นสำนักงานของบริษัท และอีกส่วนหนึ่งให้เช่า
ทำให้เกิดรายได้เสริมเป็นการเพิ่มพูนรายได้ให้กับบริษัทอีกทางหนึ่ง

สำหรับธุรกิจหลักด้านประกันวินาศภัย ซึ่งให้บริการด้านรับการเสี่ยงภัยตามกรมธรรม์ประเภทต่าง ๆ
เช่น กรมธรรม์ประกันอัคคีภัย กรมธรรม์ประกันภัยทางทะเลและขนส่ง กรมธรรม์ประกันภัยรถยนต์
และกรมธรรม์ประกันภัยเบ็ดเตล็ด
ที่ผู้เอาประกันภัยสามารถเลือกซื้อได้ตามความต้องการเพื่อให้เหมาะสมกับทรัพย์สินแต่ละประเภท นั้น
สามารถแบ่งประเภทกรมธรรม์ต่าง ๆ โดยสังเขปดังนี้

1.  การประกันอัคคีภัย

เป็นการประกันภัยซึ่งให้ความคุ้มครองต่อทรัพย์สินที่เอาประกันภัย เช่น อาคารสิ่งปลูกสร้าง
สต๊อคสินค้า และเฟอร์นิเจอร์ เป็นต้น ที่ต้องสูญเสียหรือเสียหาย เนื่องจากเพลิงไหม้ หรือฟ้าผ่า
หรือการระเบิดของแก๊สที่ใช้สำหรับทำแสงสว่าง
หรือประโยชน์เพื่อการอยู่อาศัยในระหว่างระยะเวลาที่ได้เอาประกันภัยไว้
และการสูญเสียหรือเสียหายอื่น ที่ผู้เอาประกันต้องการให้คุมครอง
เพื่อให้เหมาะสมกับลักษณะของทรัพย์สิน และธุรกิจของผู้เอาประกัน

1.  การประกันภัยทางทะเลและการขนส่ง

เป็นการประกันภัยที่มุ่งให้ความคุ้มครองต่อความสูญเสียหรือเสียหายซึ่งเกิดขึ้นกับทรัพย์สินที่เอาประกันภัยจากภัยทางทะเล
ในระหว่างการเดินทางหรือการขนส่งทางทะเล
ทั้งที่เกิดขึ้นกับตัวเรือหรือสินค้าที่บรรทุกอยู่ในตัวเรือและยังรวมถึงการขนส่งทางอากาศด้วย

2.  การประกันภัยรถยนต์ แบ่งออกเป็น 2 ประเภทใหญ่ๆ ดังนี้ คือ

1.  การประกันภัยรถยนต์ภาคบังคับ เป็นการประกันภัยที่พระราชบัญญัติคุ้มครองผู้ประสบภัยจากรถ
    พ.ศ. 2535

1.  การประกันภัยรถยนต์ภาคสมัครใจ
    เป็นการประกันภัยซึ่งเจ้าของรถมีความประสงค์จะมอบหมายความเสี่ยงภัยจากอุบัติเหตุจากการใช้รถให้กับผู้รับประกันภัยเป็นผู้รับเสี่ยงภัยไว้แทน

    1.  การประกันภัยเบ็ดเตล็ด

เป็นการประกันวินาศภัยทุกประเภทนอกเหนือจากการประกันอัคคีภัย
การประกันภัยทางทะเลและขนส่ง และการประกันภัยรถยนต์
ซึ่งประกอบไปด้วยความคุ้มครองหลายรูปแบบ เช่น การประกันภัยอุบัติเหตุส่วนบุคคล
การประกันสุขภาพ การประกันภัยโจรกรรม การประกันภัยเงินค่าทดแทนแรงงาน
การประกันภัยหม้อกำเนิดไอน้ำและถังอัดความดัน การประกันภัยเครื่องจักรโรงงาน
การประกันกระจก การประกันภัยเดินทาง การประกันภัยความรับผิดชอบต่อบุคคลภายนอก
การประกันภัยการขนส่งเงินสด ฯลฯ

2.  การตลาดและภาวะแข่งขันของอุตสาหกรรม

  3.2.1. สภาวะการแข่งขันของอุตสาหกรรม

จากการรายงานสรุปภาวะเศรษฐกิจในประเทศไทย โดย
สำนักงานคณะกรรมการพัฒนาการเศรษฐกิจและสังคมแห่งชาติ (สศช.)สรุปว่า

ภาวะเศรษฐกิจไทยในปี 2554 ขยายตัวร้อยละ 0.1
จากปัญหาอุทกภัยในช่วงปลายไตรมาสที่สามต่อเนื่องถึงไตรมาสที่สี่ของปี 2554
ได้สร้างความเสียหายต่อเศรษฐกิจและทรัพย์สินของประชาชนเป็นจำนวนมากและส่งผลกระทบต่อผลิตภัณฑ์มวลรวมในประเทศ
ในราคาประจำปี คิดเป็นมูลค่า 328,154 ล้านบาท อัตราเงินเฟ้อทั่วไปอยู่ที่ร้อยละ 3.8
การบริโภคครัวเรือนขยายตัวร้อยละ 1.3 การลงทุนรวมขยายตัวร้อยละ 3.3
มูลค่าการส่งออกในรูปดอลลาร์ สรอ. ขยายตัวร้อยละ 16.4 และดุลบัญชีเดินสะพัดเกินดุล 11,869
ล้านดอลลาร์ สรอ. หรือร้อยละ 3.4 ของ GDP

ทิศทางเศรษฐกิจไทยในปี 2555 มีแนวโน้มขยายตัวได้ในอัตราสูง
จากการขับเคลื่อนของอุปสงค์ภายในประเทศและการฟื้นตัวของภาคการผลิต

ปัจจัยสนับสนุนการขยายตัวทางเศรษฐกิจ

-   การขยายตัวของการลงทุนด้านการก่อสร้าง
    ทั้งการลงทุนเพื่อซ่อมแซมความเสียหายจากผลกระทบของน้ำท่วมทั้งภาครัฐและภาคเอกชน
    และการลงทุนเพื่อป้องกันผลกระทบที่อาจเกิดขึ้นในอนาคตของภาครัฐและภาคธุรกิจ

-   ภาคเศรษฐกิจที่สำคัญมีแนวโน้มฟื้นตัวอย่างรวดเร็วได้แก่ (1) การท่องเที่ยว (2)
    การส่งออก (3) อัตราการว่างงาน (4) กำลังการผลิตภาคอุตสาหกรรม

-   รายได้ภาคครัวเรือนมีแนวโน้มขยายตัวในเกณฑ์ดี
    โดยเฉพาะจากนโยบายการปรับโครงสร้างรายได้ของประชากรส่วนใหญ่ของประเทศจาก (1)
    การปรับเพิ่มค่าจ้างขั้นต่ำ (2)
    การปรับเพิ่มรายได้แรกเข้าของข้าราชการที่จบปริญญาตรีเป็นเดือนละ 15,000 บาท

-   อัตราดอกเบี้ยมีแนวโน้มอยู่ในระดับต่ำ
    เนื่องจากแรงกดดันด้านเงินเฟ้อที่ปรับตัวลดลงและทิศทางอัตราดอกเบี้ยในตลาดโลกยังอยู่ในระดับต่ำ

ปัจจัยเสี่ยงและข้อจำกัด

-   ภัยพิบัติทางธรรมชาติ ซึ่งหากเกิดภัยพิบัติรุนแรงในปี 2555
    จะทำให้เศรษฐกิจไทยได้รับผลกระทบ
    และอาจนำมาสู่การเพิ่มการใช้จ่ายภาครัฐบาลจำนวนมากซึ่งจะส่งกระทบต่อเสถียรภาพทางการคลังของประเทศ
    รวมทั้งส่งผลต่อความเชื่อมั่นของนักลงทุนชาวต่างชาติ
    ซึ่งจะส่งผลต่อการลงทุนโดยตรงจากต่างประเทศ

-   เศรษฐกิจโลกมีแนวโน้มขยายตัวในอัตราที่ชะลอลง
    โดยเฉพาะการหดตัวของเศรษฐกิจสหภาพยุโรป ซึ่งเป็นผลจากปัญหาหนี้สาธารณะสูง
    และนำไปสู่การปรับลดการใช้จ่ายภาครัฐ รวมถึงความอ่อนแอของภาคการผลิตจริงและ
    การว่างงานที่อยู่ในระดับสูง
    นอกจากนี้มีความกังวลเพิ่มขึ้นว่าวิกฤติหนี้สาธารณะจะลุกลามไปสู่ประเทศเศรษฐกิจขนาดใหญ่

-   ตลาดเงิน ตลาดทุน และอัตราแลกเปลี่ยนยังมีความเสี่ยงที่จะผันผวน
    โดยปัจจัยหลักมาจาก (1)
    ความไม่แน่นอนและความเปราะบางของภาวะเศรษฐกิจโลกที่เพิ่มขึ้น
    โดยเฉพาะเศรษฐกิจยุโรป (2) สภาพคล่องในระบบสูง เนื่องจากธนาคารกลางประเทศต่างๆ
    ได้อัดฉีดเงินเข้าสู่ระบบเพื่อกระตุ้นเศรษฐกิจ
    ซึ่งจะทำให้มีการเคลื่อนย้ายเงินทุนอย่างต่อเนื่องเพื่อลงทุนในสินทรัพย์ที่มีความเสี่ยงต่ำและเพื่อเก็งกำไร

-   ราคาน้ำมันในตลาดโลกมีความเสี่ยงที่จะเร่งตัวสูงขึ้น
    ในกรณีที่ความตึงเครียดทางการเมืองระหว่างอิหร่านและประเทศสหรัฐฯ
    รวมถึงสหภาพยุโรปเพิ่มขึ้น

-   ราคาสินค้าเกษตรในตลาดโลกมีแนวโน้มลดลง
    ซึ่งเป็นผลต่อเนื่องจากอุปสงค์ลดลงตามการชะลอตัวของเศรษฐกิจโลก
    จะส่งผลให้ราคาสินค้าเกษตรภายในประเทศลดลง และนำไปสู่รายได้เกษตรกรลดลง

-   การขยายตัวต่ำในไตรมาสแรกของปี 2555
    ภาคอุตสาหกรรมที่อยู่ในพื้นที่ซึ่งได้รับผลกระทบจากน้ำท่วมอย่างรุนแรง
    ยังจำเป็นต้องอาศัยระยะเวลาในการฟื้นฟู จะทำให้ไม่สามารถดำเนินกิจการได้เต็มศักยภาพ
    และส่งผลต่อเนื่อง ให้การส่งออกในช่วงดังกล่าวต่ำกว่าระดับปกติ

-   การขาดแคลนแรงงานในบางอุตสาหกรรม
    การตึงตัวของตลาดแรงงานและการเพิ่มค่าจ้างขั้นต่ำนำมาสู่ต้นทุนที่เพิ่มขึ้นของผู้ประกอบการและอาจนำมาสู่การย้ายฐานการผลิตประกอบกับความไม่ชัดเจนด้านนโยบายแรงงานต่างชาติจะทำให้แรงงานผิดกฎหมายมีแนวโน้มเพิ่มมากขึ้น
    ซึ่งอาจจะส่งผลกระทบต่อปัญหาด้านสังคม

ประมาณการเศรษฐกิจปี 2555

คาดว่าเศรษฐกิจไทยมีแนวโน้มขยายตัวในช่วงร้อยละ 5.5-6.5
และขยายตัวได้อย่างแข็งแกร่งเมื่อเทียบกับการขยายตัวร้อยละ 0.1ในปี 2554
อัตราเงินเฟ้อเท่ากับร้อยละ 3.5-4.0 เทียบกับร้อยละ 3.8 ในปี 2554
และดุลบัญชีเดินสะพัดเกินดุลร้อยละ 1.2 ของ GDP ลดลงจากการเกินดุลร้อยละ 3.4 ของ GDP
ในปี 2554

ถึงแม้ว่าเศรษฐกิจไทยปี 2554 จะขยายตัวเพียงร้อยละ 0.1 จากปัญหาอุทกภัยปลายปี 2554
และภาคการผลิตที่ได้รับผลกระทบจากสึนามิในญี่ปุ่น
แต่ไม่ได้ส่งผลกระทบต่อการเติบโตของธุรกิจประกันภัย โดยการเติบโตของธุรกิจประกันภัย ในปี
2554 เติบโตร้อยละ 11.87 โดยมีเบี้ยประกันภัยรับโดยตรง 139,834 ล้านบาท

สำหรับการวิเคราะห์แนวโน้มอุตสาหกรรมประกันวินาศภัยในปี 2555
เบี้ยประกันวินาศภัยยังคงเติบโตพอสมควร คปภ.คาดการณ์เติบโตประมาณร้อยละ 9.66
ปัจจัยหลักมาจากรถยนต์ที่จะมีรถใหม่ออกมามากหลังจากผลกระทบจากสึนามิประเทศญี่ปุ่นที่ทำให้การผลิตหยุดชะงักไป
ส่วนการประกันภัยทรัพย์สินจะมีการปรับเบี้ยประกันเพิ่มขึ้นอันเนื่องมาจากอุทกภัยในประเทศช่วงปลายปี2554
ในขณะที่บริษัทรับประกันต่อขึ้นเบี้ยประกันภัยทรัพย์สิน
และตั้งเงื่อนไขการรับประกันต่อเข้มงวดมากขึ้นทำให้ต้นทุนเพิ่มขึ้น
ธุรกิจประกันภัยต้องปรับตัวอย่างมาก ผู้บริโภคเห็นความสำคัญของการทำประกันภัยมากขึ้น
แต่อย่างไรก็ตาม ในการซื้อประกันความเสียหายจากภัยธรรมชาติ เบี้ยประกันจะปรับตัวสูงขึ้น
โดยลูกค้าต้องร่วมรับผิดชอบค่าเสียหายส่วนแรกด้วย
และบริษัทรับประกันภัยต้องพิจารณารับประกันอย่างละเอียดถี่ถ้วนขึ้น

2.  ส่วนแบ่งตลาดภายในอุตสาหกรรม

ในปี 2554 ที่ผ่านมา ส่วนวิจัยและสถิติ ศูนย์สารสนเทศ สำนักงาน คปภ.
ได้รวบรวมว่าธุรกิจประกันภัยมีกรมธรรม์ประกันภัยรวมจำนวน 41.98 ล้านกรมธรรม์
จำนวนเงินเอาประกันภัยทั้งสิ้น 68.52 ล้านล้านบาท เบี้ยประกันรับโดยตรง 139,834 ล้านบาท
มีอัตราการเติบโตของจำนวนกรมธรรม์เพิ่มขึ้นร้อยละ 11.60
มีอัตราการเติบโตของทุนประกันภัยเพิ่มขึ้นร้อยละ 10.40 และ
มีอัตราการเติบโตของเบี้ยประกันภัยรับเพิ่มขึ้นร้อยละ 11.87

บริษัทจำหน่ายกรมธรรม์ในปี 2554 รวมจำนวน 314,628 กรมธรรม์
จำนวนเงินเอาประกันภัยทั้งสิ้น 383,664 ล้านบาท เบี้ยประกันรับโดยตรง 672.83 ล้านบาท
มีอัตราการเติบโตของกรมธรรม์เพิ่มขึ้นร้อยละ 5.63
มีอัตราการเติบโตของทุนประกันภัยลดลงร้อยละ 11.14
มีอัตราการเติบโตของเบี้ยรับประกันภัยเพิ่มขึ้นร้อยละ 2.78 คิดเป็นส่วนแบ่งการตลาดร้อยละ 0.48
ซึ่งลดลงจากปี 2553 ที่มีส่วนแบ่งการตลาดร้อยละ 0.52
โดยสามารถแยกตามประเภทการประกันภัยได้ดังนี้

1.  ประกันอัคคีภัย มีส่วนแบ่งตลาดร้อยละ 1.24

2.  ประกันภัยเบ็ดเตล็ด มีส่วนแบ่งตลาดร้อยละ 0.56

3.  ประกันภัยทางทะเลและขนส่ง มีส่วนแบ่งตลาดร้อยละ 0.49

4.  ประกันภัยรถยนต์ มีส่วนแบ่งตลาดร้อยละ 0.36

ที่มา :
ข้อมูลเบี้ยประกันภัยรับโดยตรงจากสำนักงานคณะกรรมการกำกับและส่งเสริมการประกอบธุรกิจ
(คปภ.) เดือนมกราคม – ธันวาคม 2554

2.  กลยุทธ์การแข่งขันในภาพรวม

บริษัทมุ่งเน้นการพัฒนาคุณภาพและประสิทธิภาพของงานและผลิตภัณฑ์
เพื่อให้ลูกค้าเกิดความพึงพอใจโดยกำหนดกลยุทธ์เพื่อรองรับการขยายงานและสนับสนุนนโยบายการบริหารงานดังนี้

1.  ปรับปรุงผลิตภัณฑ์ปัจจุบันและพัฒนาผลิตภัณฑ์ใหม่ที่มีความเชี่ยวชาญและ
    มีช่องว่างทางการตลาดใหม่ๆ

2.  รักษาตลาดลูกค้าต่ออายุ ขยายงานใหม่โดยเพิ่มช่องทางการขายและปริมาณผู้ขายที่มีคุณภาพ

3.  ตอบสนองความต้องการที่เปลี่ยนแปลงไปอย่างรวดเร็วของลูกค้า คู่ค้า
    ผู้ถือหุ้นพนักงานได้อย่างต่อเนื่องและยั่งยืน

มุ่งเน้นการบริการที่ทันสมัย รวดเร็ว มีประสิทธิภาพ
เพื่อสร้างความพึงพอใจให้ลูกค้าและรองรับการแข่งขันได้อย่างมีประสิทธิภาพ

2.  กลุ่มลูกค้าเป้าหมาย

  ลูกค้าเป้าหมายของบริษัท สามารถแบ่งออกได้เป็น 2 กลุ่มคือ

1.  ลูกค้าองค์กร ได้แก่ โรงงานอุตสาหกรรม บริษัทห้างร้าน และผู้ประกอบธุรกิจในสาขาต่าง ๆ

2.  ลูกค้ารายย่อย

    3.  การจัดหาผลิตภัณฑ์และบริการ

        1.  เนื่องจากบริษัทดำเนินการมากว่า 82 ปี ฐานลูกค้าเดิมของบริษัทมาจากตัวแทน
            นายหน้า สถาบันการเงิน และการขายตรง
            ต่อมาสภาวะการแข่งขันของตลาดประกันภัยมีมากขึ้น
            ประชาชนมีความรู้เกี่ยวกับการประกันภัย
            และเห็นความสำคัญของการทำประกันภัยมากขึ้น นอกจากนั้นผู้ประกอบการ
            และเจ้าของธุรกิจไม่ว่าจะเป็นขนาดเล็ก หรือขนาดใหญ่
            ต่างก็ต้องการการประกันภัยแบบที่เหมาะสมและมีประสิทธิภาพมากที่สุด
            นายหน้าจึงมีบทบาทสำคัญอย่างมากในการเสนอแบบต่าง ๆ
            ของการประกันภัยที่สอดคล้องและเหมาะสมกับธุรกิจของลูกค้านั้น ๆ

บริษัทเล็งเห็นถึงการเปลี่ยนแปลงแหล่งของฐานธุรกิจ จึงได้ขยายงานโดยการรับงานผ่านนายหน้า
และสถาบันการเงินมากขึ้น นอกเหนือไปจากดำเนินการกับติดต่อกับลูกค้าโดยตรง ส่วนตัวแทนย่อย
ก็ยังคงเป็นแหล่งงานที่มั่นคงของบริษัทเช่นเดิม กล่าวโดยสรุปได้ว่า แหล่งงานของบริษัท
สามารถแบ่งเป็นกลุ่มได้คือ

1.  ประกันภัยเชิงอุตสาหกรรมและพาณิชย์ (Commercial Line) แหล่งงานมาจากนายหน้า
    สถาบันการเงิน

2.  ประกันภัยทรัพย์สินส่วนบุคคล (Personal Line) มาจากตัวแทน และการขายตรง

    1.  ผลิตภัณฑ์ของบริษัท เป็นกรมธรรม์ประกันภัยประเภทต่าง ๆ
        ที่ได้รับความเห็นชอบจากสำนักงานคณะกรรมการกำกับและส่งเสริมการประกอบธุรกิจประกันภัย
        ทั้งกรมธรรม์แบบมาตรฐาน และกรมธรรม์ที่ถูกออกแบบให้เหมาะสมกับลูกค้าแต่ละราย
        โดยบริษัทมีการพัฒนาทั้งในด้านบุคลากร อุปกรณ์เครื่องมือเครื่องใช้
        รวมถึงระบบการดำเนินงานอย่างต่อเนื่อง
        และยึดหลักการลงทุนโดยไม่ได้มุ่งหวังให้เกิดผลตอบแทนสูงสุดแต่เพียงอย่างเดียว
        แต่มุ่งหวังให้บริษัทสามารถดำรงสภาพคล่องได้อย่างเหมาะสมด้วย

    2.  แหล่งที่มาของเงินทุนของบริษัท คือรายได้จากการรับประกันภัย
        รายได้จากการให้เช่าอาคารสำนักงาน เงินกองทุน และการก่อหนี้ของบริษัท
        ซึ่งบริษัทจะนำเงินรายได้ส่วนเกินหลังจากการจ่ายค่าใช้จ่ายต่าง ๆ
        นำไปลงทุนเพื่อให้ได้ผลตอบแทนที่เพิ่มขึ้น

    3.  การลงทุนของบริษัท เป็นไปตามประกาศของกระทรวงพาณิชย์ เรื่อง
        การลงทุนประกอบธุรกิจอื่นของบริษัทประกันวินาศภัย

    4.  ความสามารถในการดำรงเงินกองทุนของบริษัท
        บริษัทจัดสรรเงินสำรองตามประกาศกระทรวงพาณิชย์
        และมีเงินกองทุนไว้เพียงพอตามข้อกำหนดของสำนักงานคณะกรรมการกำกับและส่งเสริมการประกอบธุรกิจประกันภัย
        โดยมีสภาพคล่องเพียงพอและมีความสามารถในการชำระหนี้อยู่ในเกณฑ์ดี
        เพื่อให้การบริหารเงินเป็นไปอย่างมีประสิทธิภาพ

4.  การวิจัยและการพัฒนา

    1.  นโยบายการวิจัยและพัฒนาผลิตภัณฑ์ใหม่

        1.  แนวทางในการวิจัยและพัฒนาผลิตภัณฑ์ใหม่ ๆ
            จะต้องเป็นที่ยอมรับของตลาดประกันต่อด้วย
            อันสืบเนื่องมาจากเหตุการณ์ภัยธรรมชาติทั้งใน และนอกประเทศ
            ที่ส่งผลกระทบต่ออัตราเบี้ยประกัน และการพิจารณารับประกันของบริษัทประกันต่อ

        2.  การพัฒนาผลิตภัณฑ์ใหม่ของบริษัท
            จะมุ่งเน้นกรมธรรม์ที่เจาะกลุ่มเป้าหมายเฉพาะกลุ่มเป็นหลัก
            จากนั้นจะทำการวิจัยทั้งในเชิงปริมาณและเชิงคุณภาพ
            เพื่อแสวงหาความต้องการที่แท้จริงของลูกค้าให้ได้มากที่สุด
            เพื่อที่จะได้สามารถออกแบบกรมธรรม์ที่ตอบสนองความต้องการของลูกค้าให้ได้มากที่สุด
            นอกจากนี้ยังมีการปรับปรุงเงื่อนไขบางอย่างให้เหมาะสมกับสภาพของตลาด

        3.  บริษัทมีการศึกษา และติดตามกรมธรรม์ใหม่ที่กฎหมายบังคับใช้อยู่ตลอดเวลา
            เพื่อรองรับและสนับสนุนให้บริษัทสามารถปฏิบัติงานได้สอดคล้องเป็นไปในทิศทางเดียวกันกับนโยบายภาครัฐ

    2.  นโยบายการปรับปรุงผลิตภัณฑ์เดิม

บริษัทมีนโยบายอย่างต่อเนื่องในการวิจัยและพัฒนากรมธรรม์ต่าง ๆ ให้เหมาะสมกับสภาพตลาด
และการแข่งขันในภาวะปัจจุบัน เพื่อให้บรรลุเป้าหมายที่ตั้งไว้

3.  ค่าใช้จ่ายในการวิจัยและพัฒนา

รายจ่ายในระยะ 3 ปีที่ผ่านมา สำหรับการวิจัยและพัฒนา เป็นรายจ่ายด้านเงินเดือนของพนักงาน
และการส่งพนักงานเข้าร่วมอบรมและสัมมนา